input: IZVEDBENA UREDBA KOMISIJE (EU) št. 1241/2014
  z dne 7. novembra 2014
  o vpisu imena v register zaščitenih označb porekla in zaščitenih geografskih označb (Westfälischer Pumpernickel (ZGO))
  EVROPSKA KOMISIJA JE -
  ob upoštevanju Pogodbe o delovanju Evropske unije,
  ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
  ob upoštevanju naslednjega:
  (1)
  V skladu s točko (a) člena 50(2) Uredbe (EU) št. 1151/2012 je bila vloga Nemčije za registracijo imena „Westfälischer Pumpernickel“ objavljena v Uradnem listu Evropske unije (2).
  (2)
  Ker Komisija ni prejela nobene izjave o ugovoru v skladu s členom 51 Uredbe (EU) št. 1151/2012, bi bilo treba ime „Westfälischer Pumpernickel“ registrirati -
  SPREJELA NASLEDNJO UREDBO:
  Člen 1
  Ime „Westfälischer Pumpernickel“ (ZGO) se registrira.
  Ime iz prvega odstavka opredeljuje proizvod skupine 2.3 Kruh, fino pecivo, slaščice, keksi in drugi pekovski izdelki iz Priloge XI k Izvedbeni Uredbi Komisije (EU) št. 668/2014 (3).
  Člen 2
  Ta uredba začne veljati dvajseti dan po objavi v Uradnem listu Evropske unije.
  Ta uredba je v celoti zavezujoča in se neposredno uporablja v vseh državah članicah.
  V Bruslju, 7. novembra 2014